2010ની બેંચના જે પોલીસ સબઈન્સપેકટરોની બદલી કરવામાં તે પૈકીના મોટા ભાગના પીએસઆઈ એક જ સ્થળે પાંચથી આઠ વર્ષ સુધી એક જગ્યાએ ફરજ બજાવતા હતા, સામાન્ય રીતે દર ત્રણ વર્ષે બદલી થાય છે પરંતુ લાંબો સમય એક જ સ્થળે નોકરી કરનાર પીએસઆઈ પાસે જુદા જુદા પ્રકારની વગ હોવાને કારણે તેઓ પોતાની પસંદગીની જગ્યા ઉપર લાંબો સમયથી હતા, હવે આ પીએસઆઈને ઈન્સપેકટર તરીકે બઢતી મળી રહી છે ત્યારે તેમની બદલી ફરજીયાત હતી, પણ ડીજીપી દ્વારા એક ગણિત માંડવામાં આવ્યુ જેમાં આ આધિકારીઓ પોતાની મુળ જગ્યા ઉપર અથવા તે જ શહેરમાં પાછા ફરે તે માટે આ પીએસઆઈની એકાદ સપ્તાહમાં માટે બદલી કરી દેવામાં આવી જેથી તેમના સર્વિસ રેકોર્ડમાં બદલીના નવા સ્થળની નોંધ થઈ જાય.